toki Lalen

toki Suko anu toki Lalen (Scots anu Lallans) li toki tan ma Sukosi. ona li kama tan toki Inli pi tenpo pini li sama mute toki Inli. taso kin la ona li ante. ona li ante mute tawa toki Kalike. taso ona li jo e nimi sama lon toki Inli (toki Suko li Scots, toki Kalike li Scottish Gaelic). ni la jan mute li sona ala e ni: ona li toki ante. tan ni, jan mute li kepeken nimi Lallans anu Lowland Scots lon toki Inli.

jan mute li toki e ni: ona li toki ante lili pi toki Inli kin. taso jan mute li pilin ante. jan sitelen suli pi toki Suko li jan Lopi Punse.